Gică Popescu, verdict despre Radu Drăgușin: "Asta trebuie să facă!"
Drăgușin a fost titular în partida Fulham - Tottenham, scor 3-0 pentru gazde.
După debutul plin de provocări al lui Radu Drăgușin la Tottenham, Gică Popescu a venit cu o reacție fermă, încurajându-l pe tânărul fotbalist să treacă peste acest moment dificil și să își arate valoarea.
Gică Popescu: "Ar trebui să îl motiveze!"
Popescu, fost fundaș la Tottenham(94/95), a evidențiat că Drăgușin trebuie să învețe din acest eșec și să își demonstreze abilitățile atunci când va avea o nouă șansă sub comanda lui Ange Postecoglou.
"Este bine că a debutat ca titular la Tottenham, sperăm că o să prindă cât mai multe minute până la turneul final. Sperăm să joace, cum sperăm să joace toți ce vor îmbrăca tricoul naționalei.
Din păcate, a fost un rezultat negativ pentru Spurs. În viață se mai întâmplă și astfel de episoade, nu toate sunt extraordinare, nu toate sunt minunate. Un astfel de meci, precum cel din week-end, ar trebui să-l motiveze mai mult, să-l întărească pe acest copil.
Consider că Drăgușin are potențial mare, dar trebuie să se impună, să demonstreze că trebuie să joace indiferent de concurență", a declarat Gică Popescu pentru gsp.ro.
Drăgușin, viitorul naționalei
Drăgușin, care a contribuit la calificarea naționalei României la EURO 2024, este în prezent în lotul lui Edi Iordănescu pentru meciurile viitoare, iar Popescu îl încurajează să își continue eforturile și să își păstreze încrederea.
Mai mult, Drăgușin însuși a dezvăluit că s-a simțit bine integrat la Tottenham, fiind impresionat de intensitatea antrenamentelor și de profesionalismul echipei. Cu toate acestea, așteaptă cu nerăbdare oportunitățile viitoare pentru a demonstra pe teren potențialul său.
Clasament Premier League
Urmăriți SPORT.RO și pe Google News